টেকনাফ সাবরাং ট্যুরিজম পার্কের বাঁধ নির্মাণের কাজ পাচ্ছে চিটাগাং ড্রাইডক লিমিটেড। বাংলাদেশ অর্থনৈতিক অঞ্চল কর্তৃপক্ষ (বেজা) প্রায় ৫১ কোটি টাকা ব্যয়ে সাড়ে চার কিলোমিটার দৈর্ঘ্যের এ বাঁধ নির্মাণ করবে। চিটাগাং ড্রাইডককে কাজ দিতে প্রধানমন্ত্রীর কার্যালয়ের অনুমোদন চেয়েছে সংস্থাটি।সাবরাং ট্যুরিজম পার্ক কক্সবাজারের টেকনাফ উপজেলার সাগরতীরে অবস্থিত। এর আয়তন ১ হাজার ৪১ একর। দেশের পর্যটন সুবিধা তৈরি করার জন্য বেজা নাফ ট্যুরিজম পার্ক, সোনাদিয়া ইকো ট্যুরিজম পার্কের পাশাপাশি সাবরাং ট্যুরিজম পার্ক উন্নয়নে কাজ করছে। এ জন্য সেখানে শুরুতেই বাঁধ নির্মাণের কাজে হাত দেওয়া হয়েছে।